**Výzva na predloženie cenovej ponuky**

1. **Identifikácia obstarávateľa**

**Názov:** Dopravný podnik mesta Košice, akciová spoločnosť

**Sídlo:** Bardejovská 6, 043 29 Košice

**IČO:** 31 701 914

**DIČ:** 2020488206

**Kontaktná osoba vo veciach obstarávania:**

Viktória Baranová, špecialistka obstarávania

Telefón: 055/640 7801, E-mail: [viktoria.baranova@dpmk.sk](mailto:viktoria.baranova@dpmk.sk)

1. **Predmet zákazky:**
   1. Názov zákazky: OOPP - Osobné ochranné pracovné prostriedky 2023 - 2027
   2. Druh zákazky: Zákazka na dodanie tovaru
   3. Typ zmluvy: Rámcová kúpna zmluva, plnenie bude prebiehať na základe čiastkových objednávok kupujúceho počas doby trvania zmluvy
   4. CPV: 18100000-0 - Pracovné odevy, špeciálne pracovné odevy a doplnky

60000000-8 - Dopravné služby (bez prepravy odpadu)

1. **Miesto a termín dodania predmetu zákazky:**
   1. Miesto dodania predmetu zákazky:

Dopravný podnik mesta Košice, akciová spoločnosť

Štát: Slovenská republika

Kraj: Košický

Obec: Košice – mestská časť Západ

Ulica: Bardejovská 6

* 1. Termín plnenia: 48 mesiacov od nadobudnutia účinnosti zmluvy.
  2. Zmluva zaniká uplynutím doby 48 mesiacov, odstúpením od zmluvy, výpoveďou, alebo dosiahnutím limitu pre nadlimitnú zákazku v zmysle platnej legislatívy.

1. **Opis predmetu zákazky a jeho rozsah**
   1. **Zákazka je vyhradená pre chránené dielne** v zmysle zákona č. 5/2004 o službách zamestnanosti a o zmene a doplnení niektorých zákonov zamestnanosti (ďalej len ZoSZ) § 63 ods. 1e) je zamestnávateľ povinný zamestnávať občanov so zdravotným postihnutím, ak zamestnáva najmenej 20 zamestnancov a ak úrad v evidencii uchádzačov o zamestnanie vedie občanov so zdravotným postihnutím v počte, ktorý predstavuje 3,2 % z celkového počtu jeho zamestnancov. Pokiaľ zamestnávateľ túto povinnosť neplní, môže postupovať podľa § 64 ZoSZ z.z. t.z.na účely plnenia povinného podielu zamestnávania občanov so zdravotným postihnutím zadá zákazku hospodárskemu subjektu, ktorý disponuje štatútom chránenej dielne resp. chráneného pracoviska.
   2. Podrobné vymedzenie predmetu zákazky je definované v prílohe č. 2 tejto Výzvy na predloženie cenovej ponuky.
   3. Obstarávateľ si vyhradzuje právo na nákup aj iných druhov a počtov OOPP, ako budú uvedené v ponukách uchádzačov v zmysle prílohy č. 1 Výzvy ma predloženie cenovej ponuky v závislosti od potreby obstarávateľa.
   4. V procese vyhodnocovania ponúk vyzve obstarávateľ uchádzača, ktorý sa umiestil ako prvý v poradí, cez IS JOSEPHINE o zaslanie vybraných vzoriek osobných ochranných pracovných prostriedkov podľa bodu 4.5 na posúdenie ich kvality. Uchádzač požadované vzorky zašle na adresu obstarávateľa uvedenú v článku 1 tejto výzvy najneskôr do 7 (siedmich) pracovných dní. V prípade, že obstarávateľ získa pochybnosti o ním požadovanej kvalite vybraných vzoriek osobných ochranných pracovných prostriedkov, vyhradzuje si obstarávateľ právo zaslať tieto vzorky akreditovanému skúšobnému laboratóriu na preskúšanie, testovanie a overenie splnenia požadovaných kvalitatívnych vlastností. Všetky náklady spojené s úkonmi uvedenými v bode 4.4 znáša uchádzač.
   5. Požadované vzorky osobných ochranných pracovných prostriedkov:

* Odev: č. 2 Montérkové súpravy trojdielne – veľ. 54, 1 ks

č. 10 Prešívaný kabát s odnímateľnými rukávmi – veľ. 54, 1 ks

* Obuv: č. 20 Pracovná obuv s oceľovou špicou – veľ. 43, 1 pár

č. 25 Zateplená kožená vysoká obuv s oceľovou špicou

a zateplenou podrážkou – veľ.43, 1 pár

* Rukavice: č. 27 Pracovné rukavice bez vložky – veľ. 9, 1 pár

č. 28 Pracovné rukavice bez vložky – veľ. 9, 1 pár

č. 29 Pracovné rukavice bez vložky – veľ. 9, 1 pár

č. 30 Pracovné rukavice bez vložky – veľ. 9, 1 pár

č. 31 Pracovné rukavice kombinované s vložkou – veľ. 9, 1 pár

č. 32 Pracovné rukavice kombinované s vložkou – veľ. 9, 1 pár

č. 33 Pracovné rukavice kombinované s vložkou – veľ. 9, 1 pár

* Ostatné: č. 49 Zváračská kukla, 1 ks

č. 62 Maska pre lakýrnikov 3M, 1 ks

(Číslovanie konkrétnych položiek je v zmysle prílohy č. 2 tejto Výzvy na predloženie cenovej ponuky).

* 1. Zamestnávateľ bezplatne poskytuje zamestnancom DPMK, a.s. osobné ochranné pracovné prostriedky v súlade so zákonom NR SR č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov a nariadením vlády SR č. 395/2006 Z.z.

1. **Cena a spôsob určenia ceny za poskytované služby:**
   1. Navrhovaná cena musí byť stanovená v zmysle zákona č. 18/1996 Z. z. NR SR o cenách § 3, v znení neskorších predpisov a vyhlášky č. 87/1996 Z. z. MF SR, ktorou sa vykonáva zákon č.18/1996 Z. z. NR SR o cenách.
   2. Uchádzačom navrhovaná jednotková cena za predmet zákazky bude vyjadrená v €, s presnosťou na 2 desatinné miesta, pričom v sebe musí zahŕňať všetky náklady predávajúceho za dodanie tovaru, vrátane dopravy za celé zmluvné obdobie a je konečná.
   3. Cena platí počas celého obdobia, plnenia zákazky a je nemenná.
   4. Uchádzač vyplní priloženú tabuľku - Príloha č. 1 tejto Výzvy na predloženie cenovej ponuky, do ktorej zapíše svoju cenovú ponuku pre každú položku samostatne a výslednú cenovú ponuku KOMPLET na celý predmet zákazky.
2. **Variantné riešenie:**

neumožňuje sa

1. **Predpokladaná hodnota zákazky je :**

241 000,00 € bez DPH.

1. **Obhliadka miesta dodania predmetu zákazky**
   1. Obstarávateľ neumožňuje záujemcom v prípade ich záujmu vykonať obhliadku miesta realizácie predmetu zákazky OOPP - Osobné ochranné pracovné prostriedky 2023 - 2027.
2. **Predkladanie cenových ponúk**
   1. Cenová ponuka predmetu zákazky sa predkladá na celý predmet zákazky komplet.
   2. Lehota na predloženie cenových ponúk je určená v elektronickom prostriedku IS JOSEPHINE.
3. **Komunikácia**
   1. Poskytovanie vysvetlení, odovzdávanie podkladov a komunikácia („ďalej len komunikácia“) medzi obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
   2. Ak je doklad, alebo dokument vyhotovený v cudzom jazyku, predkladá sa iba spolu s jeho úradným prekladom do štátneho slovenského jazyka. To neplatí pre ponuky, návrhy, doklady a dokumenty vyhotovené v českom jazyku.
   3. Obstarávateľ bude pri komunikácii s uchádzačmi resp. záujemcami postupovať prostredníctvom komunikačného rozhrania systému IS JOSEPHINE. Tento spôsob komunikácie sa týka akejkoľvek komunikácie a podaní medzi obstarávateľom a záujemcami, resp. uchádzačmi.
   4. IS JOSEPHINE je na účely tohto obstarávania softvér na elektronizáciu zadávania zákaziek. IS JOSEPHINE je webová aplikácia na doméne https://josephine.proebiz.com.
   5. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Mozilla Firefox verzia 13.0 a vyššia

- Google Chrome

- Microsoft Edge.

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
  2. Ak je odosielateľom zásielky obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s obstarávateľom.
  3. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkcionalitou systému.
  4. Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
  5. Obstarávateľ umožňuje neobmedzený a priamy prístup elektronickými prostriedkami k Výzve na predloženie cenovej ponuky a k prípadným všetkým doplňujúcim podkladom. Obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.

1. **Registrácia**
   1. Uchádzač má možnosť sa registrovať do systému JOSEPHINE pomocou hesla, alebo aj pomocou občianskeho preukazu s elektronickým čipom a bezpečnostným osobnostným kódom (eID).
   2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

c) vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

d) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.

* 1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

1. **Elektronické ponuky - podávanie ponúk**
   1. Uchádzač predkladá ponuku v elektronickej podobe v lehote na predkladanie ponúk uvedenej v IS JOSEPHINE.
   2. Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/.
   3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/sk/tender/44456/summary.
   4. Ak ponuka obsahuje dôverné informácie, uchádzač ich v ponuke viditeľne označí.
   5. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).
   6. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
   7. Ponuka uchádzača predložená po uplynutí lehoty na predkladanie ponúk sa elektronicky neotvorí.
   8. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
   9. Uchádzači sú svojou ponukou viazaní do uplynutia lehoty oznámenej obstarávateľom, resp. predĺženej lehoty viazanosti ponúk podľa rozhodnutia obstarávateľa.
   10. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.
2. **Lehota viazanosti ponuky**
   1. Cenová ponuka zostáva platná počas lehoty viazanosti ponuky 6 (šesť) mesiacov.
3. **Vysvetľovanie požiadaviek uvedených vo výzve**
   1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať Obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť obstarávateľovi max. 48 hodín (počas pracovných dní) pred uplynutím lehoty na predkladanie ponúk tak, aby mal obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného emailu na e-mailovú adresu zadanú pri registrácií.
   2. Obstarávateľ si vyhradzuje právo predĺžiť lehotu na predkladanie ponúk.
4. **Kritérium na hodnotenie cenových ponúk**
   1. Kritériom na hodnotenie ponúk je najnižšia cena za predmet zákazky.
   2. Vyhodnocuje sa Cena KOMPLET na celý predmet zákazky v € bez DPH.
5. **Otváranie ponúk** 
   1. Otváranie ponúk sa uskutoční elektronicky.
   2. Miestom otvárania ponúk je webová adresa https://josephine.proebiz.com/ a totožná záložka ako pri predkladaní ponúk.
6. **Vyhodnocovanie ponúk:**
   1. Obstarávateľ po uplynutí lehoty na predkladanie ponúk určí vzostupné poradie uchádzačov na základe ich návrhov na plnenie kritérií, ktoré sa dajú vyjadriť číslom. Prvým v poradí bude uchádzač s najnižšou hodnotou kritéria. Kritériá na vyhodnotenie ponúk sú definované v bode 15. tejto Výzvy na predloženie cenovej ponuky.
   2. Obstarávateľ po uplynutí lehoty na predkladanie ponúk vyhodnotí splnenie požiadaviek na predmet zákazky a podmienok účasti u uchádzača, ktorý sa umiestnil na prvom mieste v poradí.
   3. Platnou ponukou je ponuka, ktorá zároveň neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými obstarávateľom vo Výzve na predloženie cenovej ponuky a jej prílohách a vo všetkých dokumentoch poskytnutých obstarávateľom v lehote na predkladanie ponúk. Do úvahy nemožno brať žiadnu výhradu ani obmedzenie voči podmienkam určeným obstarávateľom.
   4. Vyhodnotenie ponúk je neverejné. Obstarávateľ vyhodnotí ponuku z hľadiska splnenia požiadaviek na predmet zákazky a podmienok účasti.
   5. Ak Obstarávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
   6. Ak sa javí ponuka ako mimoriadne nízka vo vzťahu k predmetu zákazky, Obstarávateľ písomne požiada uchádzača o vysvetlenie týkajúce sa tej časti ponuky, ktoré sú pre jej cenu podstatné.
   7. Obstarávateľ zohľadní vysvetlenie ponuky uchádzačom v súlade s požiadavkou podľa bodu 17.5, alebo odôvodnenie mimoriadne nízkej ponuky uchádzačom, ktoré vychádza z predložených dôkazov.
   8. Obstarávateľ vylúči ponuku, ak uchádzač:
      1. nezložil zábezpeku podľa určených podmienok, (ak relevantné)
      2. ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,
      3. uchádzač nedoručí písomné vysvetlenie ponuky, odôvodnenie mimoriadne nízkej ponuky na základe požiadavky podľa bodov 17.5 a 17.6 do stanoveného termínu,
      4. uchádzačom predložené vysvetlenie ponuky nie je svojim obsahom v súlade s požiadavkou podľa bodu 17.4,
      5. uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov,
      6. uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,
      7. uchádzač sa pokúsil neoprávnene ovplyvniť postup obstarávania.
   9. Obstarávateľ vylúči ponuku, ak uchádzač odôvodňuje mimoriadne nízku ponuku získaním štátnej pomoci a nie je schopný v primeranej lehote určenej obstarávateľom preukázať, že mu štátna pomoc bola poskytnutá v súlade s pravidlami vnútorného trhu Európskej únie.
   10. Obstarávateľ písomne oznámi uchádzačovi vylúčenie s uvedením dôvodov vylúčenia.
   11. V prípade, ak ponuka uchádzača bude vylúčená Obstarávateľ vyhodnotí ponuky uchádzača, ktorý sa umiestnil na nasledujúcom mieste v poradí.
   12. Úspešným uchádzačom sa stane uchádzač, ktorý nebol vylúčený, umiestni sa na prvom mieste v poradí podľa kritéria na vyhodnocovanie ponúk, predložil všetky požadované doklady a dokumenty a splnil podmienky účasti a požiadavky obstarávateľa na predmet zákazky.
   13. Výsledok vyhodnotenia ponúk zašle obstarávateľ všetkým uchádzačom, ktorí neboli vylúčení, formou Oznámenia o prijatí / neprijatí ponuky. Oznámenie bude elektronicky doručené v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.
7. **Podmienky financovania predmetu zákazky**
   1. Predmet zákazky bude financovaný z vlastných prostriedkov Obstarávateľa formou bezhotovostného platobného styku.
   2. Zálohy nebudú poskytované.
   3. Fakturácia bude uskutočňovaná mesačne na základe skutočne dodaného predmetu zákazky v zmysle Prílohy č. 1 a Prílohy č. 2 tejto Výzvy na predloženie cenovej ponuky.
   4. Splatnosť vystavenej faktúry je 45 dní odo dňa jej doručenia.
   5. Neoddeliteľnou súčasťou faktúry bude preberací protokol, dodací list alebo iný relevantný doklad potvrdený kupujúcim.
   6. Faktúra musí obsahovať všetky náležitosti stanovené platnými právnymi predpismi, inak je kupujúci oprávnený faktúru v lehote splatnosti vrátiť predávajúcemu na prepracovanie. Lehota splatnosti faktúry začne v takom prípade plynúť odo dňa doručenia opravenej faktúry kupujúcemu. Kupujúci sa zaväzuje zaplatiť cenu za dodaný tovar na základe faktúry vystavenej s náležitosťami daňového dokladu.
8. **Podmienky účasti uchádzačov**
   1. Uchádzač je oprávnený podnikať v danom predmete zákazky, čo preukáže dokladom (kópia) o oprávnení podnikať v predmete zákazky, nie starším ako 3 (Tri) mesiace.
   2. Ak je uchádzač zapísaný v Zozname hospodárskych subjektov vedenom Úradom pre verejné obstarávanie, oznámi to Obstarávateľovi a nemusí predkladať doklady podľa predchádzajúceho bodu. Uvedenú skutočnosť si Obstarávateľ overí v uvedenom zozname.
   3. Uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, čo preukáže doloženým čestným vyhlásením - Príloha č. 3 tejto Výzvy na predloženie cenovej ponuky.
9. **Obsah ponuky**
   1. Elektronicky podaná ponuka musí obsahovať:
      1. Úplne vyplnenú a potvrdenú Prílohu č. 1 – Technická špecifikácia a vlastný návrh plnenia
      2. Úplne vyplnenú a potvrdenú Prílohu č. 3 – Čestné vyhlásenie
      3. Vyplnenú, potvrdenú a oprávnenou osobou podpísanú Prílohu č 4 - Návrh zmluvy
      4. Doklady a dokumenty potvrdzujúce splnenie podmienky účasti podľa bodu 19 tejto Výzvy na predloženie cenovej ponuky.
10. **Ďalšie informácie obstarávateľa**
    1. S úspešným uchádzačom, bude podpísaná Rámcová kúpna zmluva na predmet zákazky OOPP - Osobné ochranné pracovné prostriedky 2023 - 2027 v zmysle podmienok uvedených v prílohe č. 4 tejto Výzvy na predloženie cenovej ponuky.
    2. Ak úspešný uchádzač z  akéhokoľvek dôvodu odstúpi od podpisu zmluvy, Obstarávateľ má právo vyzvať na uzatvorenie zmluvy uchádzača ktorý sa umiestnil ako ďalší v poradí, splnil podmienky účasti a požiadavky na predmet zákazky v zmysle tejto Výzvy na predloženie cenovej ponuky a predložil všetky požadované dokumenty.
    3. Obstarávateľ si vyhradzuje právo neprijať ani jednu z predložených ponúk v prípade, že ani jedna ponuka nespĺňa požiadavky stanovené obstarávateľom.
    4. Všetky výdavky spojené s  prípravou, s predložením cenovej ponuky a potrebných dokumentov znáša výhradne uchádzač bez finančného nároku voči Obstarávateľovi

**Prílohy:**

Príloha č. 1: Vlastný návrh plnenia

Príloha č. 2: Opis predmetu a osobitné požiadavky na plnenie

Príloha č. 3: Čestné vyhlásenie – vzor

Príloha č. 4: Návrh zmluvy

V Košiciach, dňa 3. 8. 2023

................................................. .........................................................

Iveta Orosová Mgr. Valéria Kolesárová

referent SOZ vedúci OĽZ

.........................................................

Ing. Roman Danko

poverený generálny riaditeľ